ดีเอสไอ พบหลักฐานสำคัญโยง บิลลี่ แกนนำกะเหรี่ยงแก่งกระจาน เสียชีวิต
ไทยพีบีเอส รายงานดีเอสไอ พบหลักฐานสำคัญโยง บิลลี่ แกนนำกะเหรี่ยงแก่งกระจาน เสียชีวิตหลังหายตัวไป 5 ปี โดยพบถังน้ำมัน 200 ลิตรภายในมีโครงกระดูกมนุษย์ ใกล้สะพานแขวนในอุทยานแก่งกระจานคาดว่าดีเอสไอเตรียมจะมีการแถลงข่าวการค้นพบในช่วงบ่าย วันพรุ่งนี้ (3 ก.ย.)2 ก.ย.2562 รายงานว่าวันนี้ (2 ก.ย.62) มีรายงานว่า เจ้าหน้าที่กรมสอบสวนคดีพิเศษ (ดีเอสไอ) เตรียมแถลงข่าวด่วนที่เชื่อว่า บิลลี่ พอละจี รักจงเจริญ แกนนำกะเหรี่ยงบ้านบางกลอย อ.แก่งกระจาน จ.เพชรบุรี เสียชีวิตแล้ว หลังหายตัวนาน 5 ปีไทยพีบีเอส รายงานเพิ่มเติมว่า แหล่งข่าวจากดีเอสไอ ยืนยันว่า จากการสอบสวนเรื่องนี้แบบเกาะติด ตั้งแต่ปี 2557 และล่าสุดเมื่อช่วงเดือน พ.ค.ที่ผ่านมา พบหลักฐานสำคัญจนนำไปสู่การค้นหาหลักฐานบริเวณใกล้สะพานแขวน ซึ่งเป็นจุดท่องเที่ยวชื่อดังในเขตอุทยานแห่งชาติแก่งกระจาน จนกระทั่งพบหลักฐาน หลักฐานที่พบประกอบด้วย ถังน้ำมันขนาด 200 ลิตร ที่ในถังมีขิ้นส่วนกระดูกมนุษย์ รวมถึงหลักฐานอื่นๆ ที่เจ้าหน้าที่สืบสวนสอบสวนของดีเอสไอ คาดว่าจะเป็นของบิลลี่ และพยานจากบุคคลในพื้นที่ ทั้งนี้จากการตรวจ เจ้าหน้าที่เชื่อว่าเกี่ยวข้องกับ บิลลี่ และชิ้นส่วนทั้งหมดอยู่ระหว่างตรวจสอบทางนิติวิทยาศาสตร์อย่างละเอียดเพื่อยืนยันเรื่องเอกลักษณ์บุคคลอีกครั้งคาดว่าดีเอสไอเตรียมจะมีการแถลงข่าวการค้นพบในช่วงบ่าย วันพรุ่งนี้ (3 ก.ย.)สำหรับคดี บิลลี่ หายตัวไปเมื่อวันที่17 เม.ย.2557พิณนภา พฤกษาพรรณ หรือ มึนอ ภรรยาของบิลลี่ ร่วมกับเครือข่ายองค์กรด้านสิทธิมนุษยชน ร้องต่อศาลจังหวัดเพชรบุรี ขอให้มีการไต่สวนการหายตัวไปของบิลลี่ แต่ต่อมาศาลยกคำร้อง โดยระบุว่าหลักฐานไม่เพียงพอ อย่างไรก็ตามเมื่อวันที่27 ส.ค.ที่ผ่านมามึนอผู้แทนโดยชอบธรรมของเด็กหญิงประติภา รักจงเจริญ (บุตรของบิลลี่)ร่วมกับ วราภรณ์ อุทัยรังสี หรือ แป๋ม ทนายความจากสมาคมนักกฎหมายเพื่อสิทธิมนุษยชน (สนส.) ได้เดินทางไปยื่นคำร้องขอให้ศาลสั่งให้ พอละจี สามีของพิณนภาเป็นบุคคลสาบสูญศาลกำหนดนัดไต่สวนในวันที่ 28 ต.ค.นี้เวลา 09.00 น. ณ ศาลจังหวัดเพชรบุรี30 ส.ค.ที่ผ่านมา เนื่องในวันผู้ถูกบังคับสูญหายสากล วงเสวนาที่คณะนิติศาสตร์ มหาวิทยาลัยธรรมศาสตร์ คณะนิติศาสตร์ ร่วมกับแอมเนสตี้ มูลนิธิผสานวัฒนธรรม สมาคมนักกฎหมายสิทธิมนุษยชน และสำนักงานข้าหลวงใหญ่สิทธิมนุษยชน (OHCHR) จัดงานเสวนา คนก็หายกฎหมายก็ไม่มี มีการพูดถึงประเด็นนี้ โดย พ.ต.ท.เชน กาญจนาปัจจ์ ผอ.กองอำนวยการปฎิบัติการพิเศษภาค จากดีเอสไอในฐานะผู้ดูแลคดีการหายตัวไปบิลลี่ กล่าวว่าอยากให้ทุกท่านค่อยๆ นึกตามแล้วจะเข้าใจกับสิ่งที่ดีเอสไอทำ และกำลังจะมีผลใกล้ๆนี้ อย่างแรกคือเป้าหมายสุดท้ายของเคสบิลลี่พ.ต.ท.เชนกล่าวต่อว่า เชื่อว่าทุกคนอยากรู้ว่า บิลลี่ไปไหน อยากดำเนินคดีกับผู้ต้องหา อย่างแรกถ้าเราไม่ได้ตัวคุณบิลลี่ว่าไปที่ไหน อยู่ที่ไหน การดำเนินคดีกับผู้ต้องหาก็คือการรับสารภาพว่าได้จับตัวคุณบิลลี่ และปล่อยไป โทษ 1-10 ปี และรับสารภาพโทษ 1 ปี ลดลงครึ่งหนึ่งรอลงอาญา 6 เดือนคงไม่อยากให้เป็นแบบนี้ เราจึงต้องกลับมาถ้าเจอตัวบิลลี่ว่าไปไหน ตอนนี้มีพยานหลักฐานสำคัญดีเอสไอ ได้พยานหลักฐานสำคัญแล้วว่าบิลลี่ไปไหนข้อหาก็จะแตกต่างถ้ารู้ว่าเขาไปไหน ข้อหาก็จะแตกต่าง อาจเป็นการฆาตกรรมโดยวางแผนโทษคือประหารชีวิต สุดท้ายเราต้องดูเป้าหมายสุดท้ายพ.ต.ท.เชน ยืนยันว่ามีของดีแน่นอน แต่การแถลงข่าวหรือการดำเนินการต้องขอให้เป็นผู้บังคับบัญชา อธิบดีหรือรองอธิบดี เป็นผู้อำนวยการกองดูแลคดีเรื่องนี้คดีทุกอย่างจะกลับมาที่ดีเอสไอ ใช้เวลานิดหนึ่งไม่ต้องห่วงออกมาทางบวก ให้ทุกท่านสบายใจได้เรื่องนี้จบ
ไทยพีบีเอส รายงาน ดีเอสไอ พบหลักฐานสำคัญโยง บิลลี่ แกนนำกะเหรี่ยงแก่งกระจาน เสียชีวิตหลังหายตัวไป 5 ปี โดยพบถังน้ำมัน 200 ลิตรภายในมีโครงกระดูกมนุษย์ ใกล้สะพานแขวนในอุทยานแก่งกระจาน
เชน กาญจนาปัจจ์,บิลลี่,พอละจี รักจงเจริญ,ดีเอสไอ,การบังคับบุคลสูญหาย